**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**Paskaidrojuma raksts**

**Limbažu novada pašvaldības domes 2025. gada \_\_\_ saistošajiem noteikumiem Nr. \_**

**“Grozījumi Limbažu novada pašvaldības domes 2023. gada 26. oktobra saistošajos noteikumos Nr. 25 “Par Limbažu novada pašvaldības atbalstu bārenim un bez vecāku gādības palikušam bērnam pēc pilngadības sasniegšanas, audžuģimenēm un aizbildņiem””**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | 2025.gada 1.janvārī stājās spēkā grozījums likumā “Par sociālo drošību”, kurā palielināts minimālo ienākumu slieksnis no 20% uz 22% no Centrālās statistikas pārvaldes tīmekļvietnē publicētās minimālo ienākumu mediānas uz vienu ekvivalento patērētāju mēnesī. Savukārt Ministru kabineta 2005. gada 15. novembra noteikumu Nr.857 “Noteikumi par sociālajām garantijām un atbalstu bārenim un bez vecāku gādības palikušajam bērnam, kurš ir ārpus ģimenes aprūpē, kā arī pēc ārpus ģimenes aprūpes beigšanās” (turpmāk- MK noteikumi) 24.14 punkts nosaka, “ja pilngadību sasniegušais bērns apgūst augstākās izglītības programmu, pašvaldība, kuras bāriņtiesa pieņēmusi lēmumu par bērna ārpus ģimenes aprūpi, viņam izmaksā pabalstu ikmēneša izdevumiem, kas nav mazāks par likuma "Par sociālo drošību" 2.2 panta otrajā daļā noteikto minimālo ienākumu sliekšņa apmēru (noapaļots līdz pilniem euro)”.Jāprecizē saistošo noteikumu izdošanas tiesiskais pamatojums, ņemot vērā, ka saskaņā ar grozījumiem MK noteikumos svītrota VI nodaļa, tajā skaitā 27., 30., 31. un 31.1 punkti un tie izteikti jaunos punktos - MK noteikumu 24.9, 24.11 24.13, 24.14 punktos. Ņemot vērā iepriekšminēto, nepieciešams veikt grozījumus Limbažu novada pašvaldības domes 2023. gada 26. oktobra saistošajos noteikumos Nr.25 “Par Limbažu novada pašvaldības atbalstu bārenim un bez vecāku gādības palikušam bērnam pēc pilngadības sasniegšanas, audžuģimenēm un aizbildņiem”, sinhronizējot pabalsta apmēru ikmēneša izdevumiem, ja persona turpina mācības no 20% uz 22% no Centrālās statistikas pārvaldes tīmekļvietnē publicētās minimālo ienākumu mediānas, atbilstoši Ministru kabineta regulējumam, kā arī precizējot saistošo noteikumu izdošanas tiesisko pamatojumu. |
| 2. Fiskālā ietekme uz pašvaldības budžetu | Saistošo noteikumu izpildei, veicot šajā redakcijā plānotos grozījumus, ir plānoti finanšu resursi Pašvaldības budžetā. Sociālās garantijas bāreņiem un audžuģimenēm naudā: bērna uzturam audžuģimenēs budžetā plānoti 96502 euro; mīkstais inventārs 12000 euro; veselības aprūpei bērniem audžuģimenēs 2000 euro; ēdināšana izglītības iestādēs bērniem audžuģimenēs 20000 euro; mācību līdzekļu iegādei bērniem audžuģimenēs 2500 euro; Ikmēneša izdevumi bāreņiem, kuri turpina mācīties 49000 euro; mājokļa pabalsts bāreņiem 60000 euro.Noteikumu grozījumu tiks īstenota esošo cilvēkresursu ietvaros, papildus resursi sakarā ar jaunu institūciju vai darba vietu veidošanu un esošo institūciju vai darba vietu veidošanu un esošo institūciju kompetences paplašināšana, lai nodrošinātu saistošo noteikumu izpildi, nav nepieciešama. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Sociālā ietekme – minimālā ienākumu sliekšņa paaugstināšana sniedz tiešu atbalstu sociālās atstumtības riskam pakļautajai sabiedrības grupai – bāreņiem un bez vecāku gādības palikušiem bērniem, nedaudz mazinot nabadzības risku.Ietekme uz vidi, uzņēmējdarbības vidi un konkurenci – saistošie noteikumi neietekmē šīs jomas. |
| 4. Ietekme uz administratīvajām procedūrām un to izmaksām | Ja persona atbilst kādai no saistošos noteikumos minētajai personu grupai, kura ir tiesīga saņemt pabalstu, tai ar iesniegumu jāvēršas Limbažu novada Sociālajā dienestā.  |
| 5. Ietekme uz pašvaldības funkcijām un cilvēkresursiem | Jauna ietekme uz Pašvaldības funkcijām netiek paredzēta.Saistošie noteikumi neparedz jaunu darba vietu radīšanu.Saistošo noteikumu izpilde tiek nodrošināta par Pašvaldības budžeta līdzekļiem. |
| 6. Informācija par izpildes nodrošināšanu | Saistošajos noteikumos noteiktos pabalstus administrē Pašvaldības iestāde "Limbažu novada Sociālais dienests". |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai.Ņemot vērā, kā saistošos noteikumos minēto pabalstu izmaksas ir nodefinētas augstākos normatīvajos aktos, tai nav citu iespēju kā tikai caur saistošiem noteikumiem, šos pabalstus piešķirt.  |
| 8. Izstrādes gaitā veiktās konsultācijas ar privātpersonām un institūcijām | Saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā jāpublicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. Sabiedrības pārstāvju izteiktie priekšlikumi un iebildumi tiks apkopoti un iekļauti saistošo noteikumu paskaidrojuma rakstā. |

Limbažu novada pašvaldības

Domes priekšsēdētājs D. Straubergs

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU